Diari Oficial de la Generalitat Valenciana


Sumari del DOGV 5065, del 05-08-2005 (2005/9008)

ORDRE de 26 de juliol de 2005, de la Conselleria d'Agricultura, Pesca i Alimentació, per la qual es convoquen eleccions per a la renovació dels vocals dels consells reguladors de les denominacions de qualitat agroalimentària de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/07/26/(1)/dof/vci/html**

### Dades del document

Número de DOGV
:   5065

Data del DOGV
:   05-08-2005

Secció del DOGV
:   I. DISPOSICIONS GENERALS

Número del document
:   2005/9008


Data del document
:   26-07-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

 Descriptors 

:   * eleccions
    * denominació d'origen

ORDRE de 26 de juliol de 2005, de la Conselleria d'Agricultura, Pesca i Alimentació, per la qual es convoquen eleccions per a la renovació dels vocals dels consells reguladors de les denominacions de qualitat agroalimentària de la Comunitat Valenciana. [2005/9008]
  
Les comunitats autònomes, d'acord amb el que estableixen els seus respectius estatuts d'autonomia, fixaran la data de convocatòria i el procediment d'elecció dels vocals dels òrgans rectors o consells reguladors de les denominacions d'origen, denominacions d'origen protegides, denominacions específiques, indicacions geogràfiques protegides i agricultura ecològica que afecten el seu exclusiu àmbit territorial, regulades per les disposicions nacionals i comunitàries corresponents.
  
Atés que en l'actualitat existeixen a la Comunitat Valenciana catorze d'estes denominacions (tres d'origen, sis d'origen protegides, una específica, tres indicacions geogràfiques protegides i l'agricultura ecològica), gestionades per tretze consells reguladors i un comité (agricultura ecològica), raons d'economia, temps, recursos diversos i cronologia futura, aconsellen la celebració simultània dels processos electorals respectius pels actuals consells reguladors i el comité, de manera que la Conselleria d'Agricultura, Pesca i Alimentació actue a títol consultiu i resolutori i, ha d'estar informada permanentment del desenvolupament de les esmentades eleccions.
  
Per tot allò que s'ha exposat, d'acord amb el que preveu el paràgraf quint de l'article 34 del nostre Estatut d'Autonomia, i fent ús de les facultats que tinc atribuïdes, per l'article 4 del Decret 118/2003 d'11 de juliol, del Consell de la Generalitat Valenciana
  
ORDENE
  
CAPÍTOL I
  
Normes Generals
  
Article 1. Convocatòria
  
Es convoquen eleccions per a la renovació dels vocals i posterior constitució dels consells reguladors de les denominacions d'origen (DO) de vins Alacant (Ordre de 12 de març de 1999), Utiel-Requena (Ordre d'11 de març de 1999) i València (Ordre de 15 de novembre de 1999); denominacions d'origen protegides (DOP) Nespres Callosa d'En Sarrià (Ordre de 14 de juny de 1991), Raïm de Taula Embossat del Vinalopó (Ordre de 18 d'octubre de 1990), Xufa de València (Ordre de 10 de gener de 1997), Kaki Ribera del Xúquer (Ordre de 21 d'octubre de 1998), Arròs de València (Ordre de 21 de setembre de 2000) i Carxofa de Benicarló (Ordre de 13 de setembre de 2001); denominacions específiques Begudes Espirituoses Tradicionals d'Alacant (Ordre de 27 de juliol de 1.993); indicacions geogràfiques protegides Cireres de la Muntanya d'Alacant (Ordre de 14 de juny de 1991), Xixona i Torró d'Alacant (Ordre de 26 de setembre de 1995), Cítrics Valencians (Ordre de 21 de setembre de 2000) i Embotit de Requena (Ordre de 19 d'agost de 1998). Així mateix, es convoca elecció per al Comité d'Agricultura Ecològica de la Comunitat Valenciana (Ordre de 13 de juny de 1994).
  
Article 2. Normativa aplicable
  
1. El procediment electoral i tots els actes derivats d'este es regiran per la present ordre.
  
2. Supletòriament s'aplicarà la Llei Orgànica 5/1985 de 19 de juny, sobre el Règim Electoral General, quan siga procedent d'acord amb el plantejament esmentat en els tres apartats següents.
  
3. El procés electoral de cada denominació serà assumit íntegrament per l'actual i respectiu consell regulador de forma autònoma i regit pels principis generals de publicitat, transparència i democràcia, i haurà d'existir un adequat equilibri en la representació dels diferents interessos concurrents, de conformitat amb els seus respectius reglaments.
  
4. La Conselleria d'Agricultura, Pesca i Alimentació, CAPA, a través de l'Institut Valencià de Qualitat Agroalimentària, IVCA, i dels seus òrgans, bé centrals o bé territorials, segons l'àmbit provincial o supraprovincial de l'àrea geogràfica de cada denominació, actuarà, si és el cas, a títol consultiu i resolutori, quan ho exigisquen les circumstàncies electorals de cada denominació, i a petició del respectiu consell regulador o comité.
  
5. Cada consell regulador informarà permanentment del desenvolupament del seu procés electoral a la CAPA a través de l'IVCA, bé per iniciativa pròpia o bé a instàncies d'este organisme.
  
Article 3. Còmput de terminis i calendari electoral
  
1. El dia de l'entrada en vigor d'esta ordre serà el dia D, computant-se els terminis en dies naturals amb referència a este.
  
2. En aquells casos en què l'últim dia d'un termini coincidisca amb diumenge o festiu nacional, autonòmic o local (referit este últim a la població on s'ubique el consell regulador de què es tracte), s'habilita a este efecte el dia hàbil següent.
  
3. El calendari, en dies naturals, que s'ajustaran les actuacions de cada Junta Electoral de cada Denominació (en avant JED), així com els terminis per a exposar els censos, proclamar els candidats a vocals, constituir les meses electorals, designar els vocals i suplents, la proposta de nomenament de presidents i les altres actuacions, figura en l'annex II.
  
CAPÍTOL II
  
Juntes Electorals de les Denominacions
  
Article 4. Juntes electorals
  
Es crea una JED per a cada denominació de les esmentades en l'article primer, que tindrà la seua seu al domicili del consell regulador o comité de què es tracte.
  
Article 5. Composició de cada JED
  
5.1. La composició de la JED serà la següent:
  
5.1.a) President: un funcionari dels servicis territorials de la província on es trobe ubicada la DO, DOP o IGP, nomenat pel director territorial corresponent.
  
Per a la IGP Cítrics Valencians i el Comité d'Agricultura Ecològica de la Comunitat Valenciana, els presidents seran nomenats pel director territorial de València.
  
5.1.b) Secretari: el director, gerent o secretari, segons allò previst en el reglament de cada consell o comité, encarregat de l'activitat administrativa de cada consell.
  
5.1.c) Vocals: per a cada una de les denominacions seran els següents:
  
- Denominació d'Origen d'Alacant:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant de cada una de les associacions empresarials.
  
- Un representant del sector associatiu de la producció, o siga, dels productors agrupats en cooperatives o societats agràries de transformació.
  
- Un representant de cellers no inclosos en l'apartat següent.
  
- Un representant de cellers embotelladors.
  
- Denominació d'Origen Utiel-Requena:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant de cada una de les organitzacions empresarials.
  
- Un representant del sector associatiu de la producció, o siga, dels productors agrupats en cooperatives o societats agràries de transformació.
  
- Un representant de cellers no inclosos en l'apartat següent.
  
- Un representant de cellers embotelladors.
  
- Denominació d'Origen València:
  
- Un representant de cada una de les organitzacions professionals agràries implantades a la Comunitat Valenciana.
  
- Dos representants de les associacions empresarials.
  
- Dos representants del sector associatiu de la producció, o siga, dels productors agrupats en cooperatives o societats agràries de transformació.
  
- Un representant de cellers no inclosos en l'apartat següent.
  
- Un representant de cellers embotelladors.
  
- Denominació d'Origen Protegida Nespres de Callosa d'En Sarrià:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant d'associacions empresarials, siguen o no cooperatives.
  
- Un representant del sector productor.
  
- Denominació d'Origen Protegit Raïm de Taula Embossat del Vinalopó:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector productor.
  
- Un representant del sector magatzemista-condicionador-envasador.
  
- Denominació d'Origen Protegida Xufa de València:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector productor.
  
- Un representant del sector de llavat, envasament i comercialització de Xufa de València.
  
- Denominació Específiques Begudes Espirituoses Tradicionals d'Alacant:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector d'elaboradors-embotelladors.
  
- Indicacions Geogràfiques Protegides Xixona i Torró d'Alacant:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector d'elaboradors-envasadors-comercialitzadors.
  
- Indicació Geogràfica Protegida Cireres de la Muntanya d'Alacant:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector productor.
  
- Un representant del sector magatzemista-condicionador-envasador.
  
- Denominació d'Agricultura Ecològica de la Comunitat Valenciana:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector productor.
  
- Un representant del sector d'empreses d'elaboració, envasament o comercialització de productes.
  
- Un representant d'empreses importadores de països tercers, si és el cas.
  
- Denominació d'Origen Protegida Kaki de la Ribera del Xúquer:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector productor.
  
- Un representant del sector de magatzemistes-manipuladors-comercialitzadors.
  
- Indicació Geogràfica Protegida Cítrics Valencians:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector productor.
  
- Un representant del sector magatzemista-condicionador-envasador.
  
- Denominació d'Origen Protegida Arròs de València:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector productor.
  
- Un representant d'indústries manipuladores.
  
- Denominació d'Origen Protegida Carxofa de Benicarló:
  
- Un representant de cada una de les organitzacions professionals agràries implantades a la Comunitat Valenciana.
  
- Un representant del sector productor.
  
- Un representant del sector magatzemista-condicionador-envasador.
  
5.2. Per a les propostes de nomenament dels representants de les organitzacions professionals agràries implantades a la Comunitat Valenciana i, si és el cas, de les associacions empresarials o entitats semblants afectades pel procés electoral, segons cada denominació, seran necessaris els requisits següents:
  
5.2.1 Certificat d'estar inscrites a l'Oficina de Depòsit d'Estatuts corresponent.
  
5.2.2 Acord de l'òrgan de govern corresponent a cada una de les esmentades entitats designant el representant i, si és el cas, els seus suplents.
  
5.2.3 En el cas que les entitats estiguen integrades en una altra de rang superior, aquelles no podran designar representant si les de major àmbit el presentaren.
  
5.2.4. Les esmentades representacions podran recaure en una mateixa persona física en el cas que les respectives entitats ho consideren oportú o necessari si no disposen de les necessàries per a cobrir totes les JEDs.
  
5.3. Estes propostes de nomenament es presentaran davant del Consell Regulador de què es tracte en el termini de cinc dies (D+5), i el seu president efectuarà el nomenament dels vocals corresponents en els dos dies següents, D+5+2, (D+7).
  
5.4. Als tres dies, D+7+3 (D+10) tindrà lloc la constitució provisional de les JEDs, que es podran recórrer en el termini de tres dies, D+10+3 (D+13) davant del president, que resoldrà en els tres dies següents, D+13+3 (D+16), i quedaran definitivament constituïdes als dos dies, D+16+2 (D+18).
  
Article 6. Funcions de les JED
  
Seran les següents:
  
1. Publicar els llistats d'inscrits en els distints registres de la respectiva denominació per subzones, si és el cas, per a formar els corresponents censos d'electors i elegibles, i ordenar la seua exposició pública en el respectiu consell regulador o comité, oficines comarcals de la Conselleria d'Agricultura, Pesca i Alimentació, cooperatives i societats agràries de transformació afectades per este procés electoral i, opcionalment, en les cambres agràries provincials i ajuntaments integrats en les denominacions, si haguera inscrits que pertangueren als respectius municipis. Així mateix, enviaran un exemplar dels censos als Servicis Territorials de la província on radique la demarcació geogràfica de cada denominació. A l'Institut Valencià de Qualitat Agroalimentària totes les JED remetran un exemplar de tots els censos amb independència d'on radique la denominació corresponent.
  
2. Resoldre en primera instància les reclamacions en relació amb els esmentats censos i remetre els recursos eventualment presentats contra les seues decisions per a la seua resolució segons el que preveu l'article 2.4, i actuaran els servicis jurídics territorials o centrals de la CAPA segons l'àmbit territorial ?provincial o supraprovincial respectivament- de cada denominació. En tot cas, els recursos es presentaran acompanyats del corresponent informe de la JED afectada, i donaran compte documental d'estos i de la seua resolució a l'Institut Valencià de Qualitat Agroalimentària pel Servici Jurídic de què es tracte.
  
3. Aprovar els censos definitius.
  
4. Rebre els escrits de presentació de candidats a vocals.
  
5. Proclamar vocals.
  
6. Designar els membres de les meses electorals.
  
7. Vigilar el correcte desenvolupament de les votacions.
  
8. Proclamar els vocals electes.
  
9. Garantir tot el procés electoral fins a la proposta de president del consell regulador.
  
CAPÍTOL III
  
Censos i la seua exposició
  
Article 7. Formació dels censos electorals
  
Els censos electorals hauran de ser elaborats pels consells reguladors i pel comité, i estaran integrats pels titulars inscrits en els registres de cada denominació, com segueix:
  
1. Consells reguladors de les Denominacions d'Origen d'Alacant, Utiel-Requena i València:
  
- Cens A: constituït per viticultors inscrits en el Registre de Vinyes del Consell Regulador, que siguen socis de cooperatives o societats agràries de transformació.
  
- Cens B: constituït per viticultors inscrits en el Registre de Vinyes del Consell Regulador, no inclosos en l'apartat anterior.
  
- Cens C: constituït per titulars jurídics de cellers no embotelladors inscrits en el Registre de Cellers del Consell Regulador no inclosos en l'apartat següent.
  
- Cens D: constituït per titulars jurídics de cellers embotelladors inscrits en el Registre del Consell Regulador.
  
2. Consell Regulador de la Denominació d'Origen Protegida Nespres Callosa d'En Sarrià.
  
- Cens A: constituït per productors inscrits en el registre corresponent del Consell Regulador.
  
- Cens B: constituït per titulars d'instal·lacions de condicionament, envasament i emmagatzemament inscrits en els registres corresponents del Consell Regulador.
  
3. Consell Regulador de la Denominació d'Origen Protegida Raïm de Taula Embossat del Vinalopó:
  
- Cens A: constituït per productors inscrits en el respectiu registre del Consell Regulador.
  
- Cens B: constituït per titulars d'instal·lacions d'emmagatzemament i envasament inscrits en els registres del Consell Regulador.
  
4. Consell Regulador de la Denominació d'Origen Protegida Xufa de València:
  
- Cens A: constituït per productors de xufa inscrits en el respectiu registre del Consell Regulador.
  
- Cens B: integrat per envasadors i comercialitzadors de Xufa de València inscrits en el respectiu registre del Consell Regulador.
  
- Cens C: integrat pels inscrits en les seccions de llavadors i assecadors de xufa del corresponent registre del Consell Regulador.
  
5. Consell Regulador de la Denominació Específica Begudes Espirituoses Tradicionals d'Alacant:
  
- Cens A: constituït per elaboradors i embotelladors inscrits en el registre corresponent del Consell Regulador.
  
6. Consell Regulador de les Indicacions Geogràfiques Protegides Xixona i Torró d'Alacant:
  
- Cens A: constituït per elaboradors-envasadors-comercialitzadors inscrits en el corresponent registre del Consell Regulador.
  
- Cens B: integrat per titulars d'empreses envasadores-comercialitzadores, que figuren inscrits en el respectiu registre del Consell Regulador.
  
7. Consell Regulador de la Indicació Geogràfica Protegida Cireres de la Muntanya d'Alacant:
  
- Cens A: constituït per productors inscrits en el registre corresponent del Consell Regulador.
  
- Cens B: integrat per titulars de plantes d'envasament i manipulació que figuren en l'oportú registre del Consell Regulador.
  
8. Comité d'Agricultura Ecològica de la Comunitat Valenciana (CAU-CV):
  
- Cens A: productors inscrits en el corresponent registre del Comité.
  
- Cens B: empreses d'elaboració, envasament o comercialització inscrites en el registre respectiu del Comité.
  
- Cens C: empreses importadores registrades, si és el cas.
  
9. Consell Regulador de la Denominació d'Origen Protegida Kaki de la Ribera del Xúquer:
  
- Cens A: productors inscrits en el registre respectiu del Consell Regulador.
  
- Cens B: indústries d'emmagatzemament-manipulació-comercialització inscrites en el registre corresponent del Consell Regulador.
  
10. Consell Regulador de la Indicació Geogràfica Protegida Cítrics Valencians:
  
- Cens A: productors inscrits en el registre respectiu del Consell Regulador.
  
- Cens B: magatzems i instal·lacions de condicionament inscrits en el registre corresponent del Consell Regulador.
  
11. Consell Regulador de la Denominació d'Origen Protegida Arròs de València:
  
- Cens A: productors inscrits en el registre respectiu del Consell Regulador.
  
- Cens B: indústries manipuladores inscrites en el respectiu registre del Consell Regulador.
  
12. Consell Regulador de la Denominació d'Origen Protegida Carxofa de Benicarló:
  
- Cens A: productors inscrits en el registre respectiu del Consell Regulador.
  
- Cens B: magatzems de condicionament i envasament inscrits en el respectiu registre del Consell Regulador.
  
Article 8. Condicions per a figurar en els respectius censos
  
1. Per a figurar en els censos esmentats en l'article anterior serà imprescindible:
  
a) Estar inscrit en els registres corresponents del Consell Regulador de què es tracte, abans de la publicació d'esta ordRe o, en tot cas, que la inscripció s'haja sol·licitat amb anterioritat, prèvia comprovació.
  
b) Estar en ple ús dels seus drets civils.
  
c) Complir els requisits que, respecte d'això, determine el Reglament del Consell Regulador.
  
2. En el cas dels consells reguladors de les Denominacions d'Origen d'Alacant, Utiel-Requena i València o altres que es puguen assimilar, quan un productor titular d'una explotació tinga part d'esta adherida a cooperatives o societats agràries de transformació i una altra no, només tindrà dret a ser elector i elegible en el cens on tinga major superfície. Si esta fóra igual en els censos A i B, només figurarà en el cens A.
  
3. S'entén com titular del dret el mateix que figure en els registres del Consell Regulador.
  
Article 9. Confecció dels censos electorals
  
1. Els censos es presentaran en impresos segons model de l'annex III, i han de figurar en estos els titulars per ordre alfabètic del primer cognom, o nom de l'entitat si es tracta de persones jurídiques.
  
2. També s'admetran llistats informàtics que proporcionen, com a mínim, la mateixa informació i estiguen diligenciats com es preveu en l'esmentat annex.
  
Article 10. Admissió i exposició de censos
  
1. Una vegada elaborats per cada JED fins al dia D+18+4 els censos corresponents en nombre d'exemplars necessaris per a la seua exposició, i prèvies les comprovacions que estime necessàries, es diligenciaran amb les firmes del secretari i la conformitat del president d'esta, tots estos en els tres dies següents, D+22+3 (D+25), ordenant-se la seua remissió als punts d'exposició esmentats en l'article 6.1 durant els dos dies següents, D+25+2 (D+27). La seua exposició pública durarà sis dies, D+27+6 (D+33).
  
2. Durant l'exposició pública es podran presentar reclamacions davant de les JED contra els llistats dels censos electorals fins al dia D+33+4 (D+37). Cada JED disposarà de 3 dies per a resoldre estos recursos, D+37+3 (D+40).
  
3. En els tres dies següents, D+40+3 (D+43), s'exposaran els censos definitius per les JED en la seua seu i, opcionalment, en els llocs esmentats en l'article 6.1, podent-se recórrer davant dels òrgans esmentats en l'article 2.4 durant els quatre dies següents, D+43+4 (D+47), els quals resoldran en el termini de dos dies, D+47+2 (D+49).
  
CAPÍTOL IV
  
Urnes, sobres i paperetes
  
Article 11
  
1. Les urnes per a efectuar la votació seran facilitades pels secretaris dels ajuntaments o homòlegs de les entitats on s'ubiquen meses electorals, a petició de les JED.
  
2. Els sobres i paperetes seran elaborats i lliurats per les JED a les meses electorals de la seua denominació, contra rebut firmat pel seu president, i es confeccionaran en diferents colors: blanc per al CENS A, groc per al CENS B, verd per al CENS C i rosa per al CENS D.
  
Quan el material haja sigut elaborat per les candidatures, haurà de ser visat o autoritzat, prèviament al seu lliurament, per la JED respectiva.
  
Article 12. Identificació de les urnes i paperetes
  
1. En cada mesa electoral hi haurà una urna per a cada cens dels determinats en l'article nové, amb els distintius CENS A, CENS B, i si és el cas, CENS C I CENS D, segons allò que s'ha previst per a cada denominació.
  
2. Les JED, atenent a raons d'economia o rapidesa, podran variar els colors abans expressats o la tonalitat.
  
3. En cap cas el número de sobres i paperetes per cens rebuts de cada JED, pels presidents de taula, serà inferior al doble dels seus electors.
  
Article 13. Contingut de les paperetes
  
1. Les paperetes electorals expressaran el nom i, si és el cas, la sigla i/o emblema de l'organització, associació, federació, coalició o agrupació d'electors de la candidatura, amb el nom i cognoms, o la raó social, dels candidats i dels seus suplents, segons la seua ordre de col·locació.
  
2. En cada papereta constaran tants candidats com vocals corresponguen al grup en què es vote, segons s'especifica en l'annex I, i també podrà contindre fins a un número igual de suplents, segons el número d'elegibles del cens corresponent.
  
CAPÍTOL V
  
Presentació de candidats i forma de proclamació
  
Article 14. Sol·licitud de proclamació i candidatures
  
1. Per a l'elecció dels vocals representatius dels censos a què es refereix l'article sèptim d'esta ordre, seran electors i elegibles els inclosos en cada un d'estos censos.
  
2. Les candidatures per a l'elecció de vocals dels consells reguladors de les denominacions esmentades en l'article primer que hagen de representar a cada un dels censos, es presentaran mitjançant sol·licitud de proclamació davant de cada JED, en el termini de quatre dies comptats a partir de l'exposició dels censos definitius, o siga, fins al dia D+49+3 (D+52), del calendari que figura en l'annex II.
  
3. La representació dels distints sectors serà com segueix:
  
a) Consells reguladors de les denominacions d'origen d'Alacant, Utiel-Requena i València: la representació dels sectors vitícola (censos A i B) i vinícola (censos C i D) estarà composta per igual nombre de vocals, i serà este número el que figura en l'annex I.
  
El nombre de vocals corresponents als censos A i B serà proporcional al nombre d'hectàrees inscrites en el registre de vinyes corresponent a cada un d'estos, no podrà quedar sense representació cap cens en què figuren viticultors inscrits.
  
b) Consell Regulador de la Denominació d'Origen Protegida Nespres de Callosa d'En Sarrià: la representació dels sectors productor (cens A) i condicionador-envasador-magatzemista (cens B), estarà composta per igual nombre de vocals, i s'indica en l'annex I.
  
c) Consell Regulador de la Denominació d'Origen Protegida Raïm de Taula Embossat del Vinalopó: la representació dels sectors productor (cens A) i magatzemista-envasador (cens B), estarà compost per igual nombre de vocals, i figura en l'annex I.
  
d) Consell Regulador de la Denominació Específica Begudes Espirituoses Tradicionals d'Alacant: la representació del sector elaborador-embotellador (cens A) estarà compost pel nombre de vocals que figura en l'annex I.
  
e) Consell Regulador de la Denominació d'Origen Protegida Xufa de València: la representació del sector productor (cens A), la del sector envasador, comercialitzador (cens B) i la dels inscrits en les seccions de llavadors i assecadors (cens C), estarà composta pel nom de vocals que figura en l'annex I.
  
f) Consell Regulador de les Indicacions Geogràfiques Protegides Xixona i Torró Alacant: la representació del sector elaborador-envasador-comercialitzador (cens A) i la del sector d'envasament-comercialització (cens B) estarà composta per igual nombre de vocals, i s'indica en l'annex I.
  
g) Consell Regulador de la Indicació Geogràfica Protegida Cireres de la Muntanya d'Alacant: la representació del sector productor (cens A) i del sector magatzemista, condicionador o envasador (cens B) estarà composta per igual nombre de vocals, i figura en l'annex I.
  
h) Comité de la denominació d'Agricultura Ecològica de la Comunitat Valenciana: la representació del sector productor (cens A), d'indústria-elaborador-comercialitzador (cens B) i, si és el cas, la d'importadors de països tercers (cens C), estaran compostes per igual nombre de vocals, que figuren en l'annex I.
  
i) Consell Regulador de la Denominació d'Origen Protegida Kaki de la Ribera del Xúquer: la representació del sector productor (cens A) i del sector magatzemista-manipulador-comercialitzador estarà composta pels vocals indicats en l'annex I.
  
j) Consell Regulador de la Indicació Geogràfica Protegida Cítrics Valencians: la representació del sector productor (cens A) i del sector magatzemista-condicionador (cens B) estarà composta per igual nombre de vocals i figura en l'annex I.
  
k) Consell Regulador de la Denominació d'Origen Protegida Arròs de València: la representació del sector productor (cens A) i del sector magatzemista-condicionador-envasador (cens B) estarà composta per igual nombre de vocals i figura en l'annex I.
  
l) Consell Regulador de la Denominació d'Origen Protegida Carxofa de Benicarló: la representació del sector productor (cens A) i del sector de condicionament i envasament (cens B) estarà composta per igual nombre de vocals i figura en l'annex I.
  
Article 15. Presentació de candidatures
  
Podran proposar candidatures:
  
a) Per als censos de productors agraris ressenyats en els consells reguladors de l'article sèptim que els prevegen, les organitzacions professionals agràries implantades a la Comunitat Valenciana en col·laboració, si és el cas, amb les cooperatives, les seues unions o federacions, així com les agrupacions d'electors que estiguen avalades per un mínim del 5 per cent del total del cens de què es tracte.
  
b) Per als censos diferents dels de productors agraris, i sempre que estiguen implantades en les zones de producció quan estes estiguen previstes en el respectiu reglament del Consell Regulador, les associacions empresarials i les cooperatives, a través dels seus òrgans de representació. Així mateix, les agrupacions d'electors que siguen avalades pel cinc per cent, almenys, del total d'electors del cens respectiu.
  
Article 16. Requisits de les candidatures
  
1. Les llistes es presentaran davant de les JED corresponents, i expressaran clarament les dades següents:
  
a) Denominació de l'entitat (organització, associació, federació o agrupació) que les proposa.
  
b) Nom i cognoms o raó social dels candidats inclosos en estes.
  
c) Ordre de col·locació dels candidats i els seus suplents, dins de cada llista.
  
2. El secretari de la JED diligenciarà les llistes presentades, i farà constar data i hora de presentació, i expedirà rebut d'esta, si li fóra sol·licitat. Així mateix, adjudicarà a cada llista un número d'ordre de presentació.
  
3. Les llistes es presentaran acompanyades de declaracions d'acceptació de les candidatures, subscrites pels candidats, que hauran de reunir les condicions d'elegibilitat. En el cas de funcionaris, estos hauran de presentar la seua compatibilitat, que es determinarà segons el que disposa la normativa vigent sobre incompatibilitats dels funcionaris.
  
Article 17. Limitacions
  
1. Cap organització integrada en una altra superior podrà presentar llista pròpia de candidats, si l'ha presentat la de major àmbit. Tampoc la podrà presentar cap associació empresarial federada o coalitzada si la presentara la respectiva federació o coalició.
  
2. Cap organització podrà presentar més d'una llista de candidats per al mateix cens. En cas contrari seran rebutjades totes.
  
3. Les llistes que presenten les organitzacions professionals agràries, les associacions empresarials i, si és el cas, les federacions de cooperatives hauran d'estar subscrites, pels qui ostenten la seua representació, d'acord amb els seus estatuts.
  
4. Les candidatures de les agrupacions d'electors seran representades pels seus promotors, acreditant-se la identitat dels firmants davant de la JED corresponent, la qual comprovarà si les propostes i adherits figuren en el cens respectiu.
  
5. En la presentació de les candidatures no es podran utilitzar símbols o identificacions pròpies dels partits polítics.
  
Article 18. Proclamació de les candidatures
  
Finalitzat el termini de presentació de candidatures, D+52, i passats dos dies, D+52+2 (D+54), es proclamaran estes per les JED, excepte causa d'inelegibilitat o no-inclusió en el cens, circumstàncies que, denunciades o apreciades per la JED, suposaran l'exclusió del candidat o candidats.
  
Article 19. Exposició pública i reclamacions
  
1. Una vegada proclamades les distintes candidatures el dia D+54, cada JED acordarà la seua exposició pública a la seua seu durant dos dies, D+54+2 (D+56).
  
2. Durant l'exposició pública, i en els dos dies següents, D+56+2 (D+58), es podran presentar recursos contra la proclamació de candidatures davant de la JED, que haurà de resoldre, per si o mitjançant el suport dels òrgans previstos en l'article 2.4, en els tres dies següents, D+58+3 (D+61), i haurà de comunicar la resolució corresponent el mateix dia o l'endemà, D+61+1 (D+62), als representants de les candidatures corresponents.
  
CAPÍTOL VI
  
Constitució de meses electorals, votacions i escrutini
  
Article 20. Composició de les meses electorals
  
1. Es constituiran meses electorals per a realitzar la votació, conservar l'ordre, realitzar l'escrutini i vetlar per la puresa del sufragi. Cada mesa electoral estarà formada per un president i dos adjunts designats per cada JED, mitjançant sorteig públic el dia D+62+1 (D+63) entre els electors. Es nomenaran suplents, tant per al president com per als adjunts, pel mateix procediment, si això és possible per la quantia del cens. En el cas que algun dels designats fóra proclamat candidat a vocal, la JED triarà el seu substitut pel mateix procediment.
  
2. La fixació de meses electorals es podrà determinar per sorteig entre un nombre reduït d'electors presentats per entitats diverses com a organitzacions de productors agraris, candidatures, cooperatives, etc., a fi de facilitar el procés electoral.
  
Article 21. Comunicació del nomenament i recursos
  
1. La condició de membre d'una mesa electoral tindrà caràcter obligatori. Una vegada realitzat el sorteig, es comunicarà als interessats el dia D+63+2 (D+65) perquè en el termini de tres dies, D+65+3 (D+68), puguen al·legar excusa documentalment justificada que impedisca la seua acceptació. La JED corresponent resoldrà definitivament, sense ulterior recurs, en el termini de tres dies, D+68. La no-acceptació injustificada es podrà sancionar amb cinc anys d'inhabilitació per a ser vocal.
  
2. Si la causa impeditiva sobrevinguera després, l'avís es realitzarà immediatament i sempre abans de l'hora de constitució de la mesa electoral. En este cas, la JED ho resoldrà igualment immediatament.
  
3. Si algun dels components de la mesa no compareguera en el moment de la seua constitució, qui d'ells ho faça ho posarà en coneixement de la JED corresponent, que podrà designar lliurement les persones més idònies per a garantir el bon ordre de l'elecció i l'escrutini, si tampoc hagueren comparegut prou membres per a constituir la mesa.
  
Article 22. Els interventors
  
1. Els representants de cada candidatura podran proposar la designació de dos interventors fins al dia D+56, segons s'indica en l'annex II, davant de cada JED.
  
2. Els interventors formaran part de les meses electorals i podran presenciar la votació i l'escrutini, i firmaran igualment les actes de constitució de la mesa i de l'escrutini.
  
3. Els interventors hauran de ser electors de la seua mesa electoral i no candidats, excepte impossibilitat al·legada i apreciada per les JED, a causa del reduït nombre d'electors del cens respectiu.
  
4. Les JED expediran, en tot cas, les oportunes credencials perquè estos acrediten la seua condició davant de la mesa electoral.
  
Article 23. Nombre i lloc de les meses electorals
  
El nombre de meses electorals i la seua ubicació per cada una de les seccions existents serà fixat per la JED corresponent, atenent que tots els electors disposen de les majors facilitats possibles per a exercitar el seu dret al vot. En tot cas, caldrà ajustar-se al que preveu la secció II, del capítol III, relativa a meses i seccions electorals, de la Llei Orgànica 5/1985 de 19 de juny, del Règim Electoral General.
  
Article 24. Constitució de les meses electorals
  
1. El president i els dos adjunts de cada mesa electoral, així com els seus suplents, es reuniran a les nou hores del dia D+68+4 (D+72) en el local designat per a esta.
  
2. Si el president no acudira el substituirà el suplent, i de faltar este, el primer adjunt i el segon adjunt, per este ordre. Els adjunts que ocuparen la presidència o que no acudiren seran substituïts pels seus suplents.
  
3. En cap cas es podrà constituir la mesa sense la presència d'un president i dos adjunts.
  
4. A les nou hores i mitja el president estendrà l'acta de constitució de la mesa firmada per ell, els adjunts i els interventors, si n'hi haguera. En l'acta s'expressarà, necessàriament, el nom del president i adjunts que formen la mesa i la relació d'interventors, si n'hi haguera, amb indicació de la candidatura que representen.
  
5. Així mateix es farà constar qualsevol incident que afecte el bon ordre en els locals, junt amb el nom i cognoms dels qui ho hagueren alterat.
  
6. El president de la mesa tindrà, dins del local, autoritat plena per a mantindre l'ordre, assegurar la llibertat dels electors i vetlar per l'observança de la llei.
  
Article 25. Documentació de les meses electorals
  
1. La documentació que aportaran les respectives meses electorals, i que remetran al seu JED, serà la següent:
  
a) L'acta de constitució de la mesa.
  
b) La relació dels interventors personats.
  
c) L'acta d'escrutini, on s'indicaran els certificats expedits.
  
d) El certificat de l'acta d'escrutini.
  
2. La remissió dels tres primers documents serà en sobre tancat.
  
Article 26. Inici i final de la votació
  
1. Estesa l'acta de constitució de la mesa, la votació s'iniciarà a les deu hores del dia D+72 i continuarà, sense interrupció, fins a les vint hores, llevat que abans de l'esmentada hora haja votat el cent per cent del cens, i en este cas es donarà per acabada la votació i es podrà continuar el procés segons els articles 31 a 35, ambdós inclusivament.
  
2. Només per causa de força major no començarà o se suspendrà, una vegada començat, l'acte de votació, sempre sota la responsabilitat del president de la mesa. Este resoldrà això en escrit raonat, enviant-lo el mateix dia de la votació immediatament després d'estendre-lo, en mà o per correu certificat, a la JED perquè esta comprove la certesa dels motius i declare allò que corresponga, i exigirà fins i tot les responsabilitats que correspongueren. Una còpia de l'escrit quedarà en poder del president de la mesa.
  
3. En cas de suspensió de la votació no es tindran en compte els vots emesos ni es procedirà al seu escrutini, i el president ordenarà la destrucció dels sobres amb les paperetes depositades a l'urna, consignant este extrem en l'escrit que es refereix l'apartat anterior.
  
Article 27. Prohibició de propaganda i auxili dels cossos i forces de seguretat de l'Estat
  
1. Ni en els locals electorals ni en els voltants es podrà utilitzar propaganda de cap gènere a favor de cap candidatura. Tampoc es podran formar grups susceptibles d'entorpir, dificultar o coaccionar el lliure exercici del dret de vot.
  
2. El president de la mesa prendrà, per a garantir el lliure desenvolupament de la votació, totes les mesures que estime convenients i podrà recórrer fins i tot, en cas necessari, a les Forces i Cossos de Seguretat de l'Estat i de la Polícia Autonòmica o Local.
  
Article 28. Exercici del dret de vot
  
El dret a votar s'exercirà després d'acreditar la inscripció de l'elector en les llistes certificades del cens i la verificació de la seua identitat, mitjançant exhibició del seu document nacional d'identitat, passaport o permís de conduir.
  
La representació dels electors que siguen persones jurídiques s'acreditarà mitjançant documentació fefaent.
  
Article 29. Inici de la votació
  
La votació serà personal, lliure i secreta, i el president anunciarà el seu inici amb les paraules: empieza la votació o comença la votació.
  
Article 30. Desenvolupament de la votació
  
1. Els electors s'acostaran un a un a la mesa dient el seu nom i cognoms, o el de l'entitat que representen. Després que els adjunts i, si és el cas, interventors comproven en les llistes dels censos la inclusió del votant i la seua identitat, i després d'anotar que es presenta a votar, l'elector lliurarà en pròpia mà al president la papereta introduïda en un sobre del color corresponent.
  
2. El president, a la vista del públic i després d'anunciar el nom de l'elector i afegint: vota, depositarà a l'urna el sobre lliurat.
  
Article 31. Finalització de la votació
  
A les vint hores el president anunciarà que acabarà la votació i no permetrà l'entrada al local a ningú. Preguntarà si algun dels electors presents no ha votat encara, i admetrà els vots dels qui es troben dins del local, i a continuació votaran els membres de la mesa i els interventors, si hi haguera, les actes seran firmades per tots ells.
  
Article 32. Escrutini
  
Acabada la votació, el president de la mesa electoral la declararà tancada i començarà l'escrutini, en acte públic, desprecintant cada urna, extraient un a un els sobres, cada papereta del seu sobre, i llegint en veu alta la denominació de la candidatura. Posarà de manifest cada papereta, una vegada llegida, a la resta de la mesa i al públic, i al final es comprovarà si coincideix el nombre total de paperetes amb el de votants anotats.
  
Article 33. Vots nuls i en blanc
  
1. Són vots nuls:
  
a) Els emesos en sobres o paperetes no oficials, així com els emesos en papereta sense sobre o en sobre que continga més d'una papereta de distinta candidatura o cens. Quan hi haja en el sobre més d'una papereta de la mateixa candidatura, es computarà com un sol vot.
  
b) Els vots emesos en paperetes en què s'haguera modificat, afegit, assenyalat, o ratllat noms de candidats compresos en esta o alterat l'ordre de col·locació, així com aquelles en què s'haguera produït qualsevol altra alteració.
  
c) Els vots emesos en sobres en els quals s'haguera produït qualsevol alteració de les assenyalades en els paràgrafs anteriors.
  
2. Són vots en blanc, però vàlids, aquells sobres que no continguen papereta.
  
Article 34. Acta de l'escrutini
  
1. Fet el recompte de paperetes segons les operacions anteriors, el president preguntarà si hi ha propostes o reclamacions contra l'escrutini. Si no es feren, o després de ser resoltes per la majoria de la mesa, s'anunciarà en veu alta el resultat, especificant el nombre d'electors, el nombre de votants, el de vots en blanc, el de vots nuls, i els vots obtinguts per cada candidatura.
  
2. Els sobres i les paperetes extretes de les urnes es destruiran en presència dels presents, excepte els que hagueren sigut objecte de reclamació, que s'uniran a l'acta una vegada rubricades pels membres de la mesa en el seu revers.
  
3. Concloses estes operacions, el president, els adjunts i els interventors, si hi haguera, de la mesa, firmaran l'acta de la sessió i escrutini. En esta expressaran, detalladament, el nombre d'electors segons les llistes del cens electoral, el nombre de votants, els vots nuls, els vots vàlids, els vots en blanc i els vots obtinguts per cada candidatura, i consignaran sumàriament les reclamacions o propostes formulades, les resolucions donades per la mesa, i les incidències, si les va haver-hi, amb indicació dels noms i cognoms de qui les van produir.
  
Article 35. Publicació dels resultats i remissió de la documentació a les JED.
  
1. A continuació s'estendrà certificat dels resultats i es fixarà en la porta del local on s'haguera realitzat la votació.
  
2. Finalment es remetrà pel president, a la JED, el sobre tancat amb l'acta original de l'escrutini, l'acta de constitució de la mesa i la relació d'interventors; i fóra de la mateixa el certificat de l'escrutini. Este sobre tancat serà firmat pels membres de la mesa en la solapa per a garantir el contingut.
  
CAPÍTOL VII
  
Proclamació de vocals electes i procediment
  
d'elecció del president del Consell Regulador
  
Article 36. Determinació dels vocals electes
  
Rebuda la documentació en sobre tancat de totes i cada una de les meses electorals, cada JED procedirà a l'obertura, a l'atribució de vocals i, si és el cas, suplències segons els articles 163.1 i 164.1 de la Llei Orgànica 5/1985 de 19 de juny, del Règim Electoral General.
  
Article 37. Proclamació dels vocals electes
  
1. La JED, una vegada finalitzada l'assignació de llocs conforme a l'article anterior, i com a màxim als dos dies de la celebració de les votacions, D+72+2 (D+74), procedirà a proclamar en acte públic i a través del seu president, els vocals electes per al Consell Regulador de la denominació respectiva, publicant els resultats en la seu de la JED, i remetent-los immediatament als Servicis Territorials (segons l'àmbit geogràfic de la denominació) i als Servicis Centrals de la CAPA (IVCA).
  
2. En els tres dies següents, D+74+3 (D+77), es podrà recórrer la proclamació dels vocals electes davant dels òrgans esmentats en l'article 2.4, que resoldran en els quatre dies següents, D+77+4 (D+81), comunicant-ho a les JED i al recurrent.
  
3. Si no hi haguera recursos, el mateix dia o el següent, (D+77 o D+78), es remetran les oportunes credencials als candidats electes, a través dels representants de cada candidatura esmentats en l'article 16.4. Si estos recursos es produïren, esta remissió es produirà el dia D+81.
  
Article 38. Constitució del nou Consell Regulador i elecció de president
  
1. Als tretze dies de la votació, D+72+13 (D+85), el Consell Regulador en funcions celebrarà l'última sessió plenària, a fi de donar possessió dels seus càrrecs als vocals electes del nou Consell Regulador. A continuació, i en la mateixa sessió, el president en funcions nomenarà als nous vocals electes que, prèvia presentació de les seues credencials o nomenaments per les institucions, prendran possessió dels càrrecs.
  
2. Finalitzada la presa de possessió, es constituirà entre els vocals electes una mesa d'edat encarregada de dirigir la sessió. Actuarà com a president el vocal de major edat i com a secretari el més jove.
  
3. Es procedirà a la presentació de candidats a president del Consell Regulador segons les normes següents:
  
a) Els vocals electes seran automàticament candidats (podran autopresentar-se o ser presentats per algun altre vocal com a candidat).
  
b) Tres o més vocals electes podran presentar com a candidats a persones o entitats jurídiques que estiguen inscrites en algun dels censos i hagen firmat un document d'acceptació.
  
c) En tot cas, les condicions que han de reunir les persones proposades per a president, el seu sistema d'elecció, etc., estaran condicionades al que preveu el Reglament de la Denominació corresponent.
  
4. Efectuada una única votació s'elevarà acta de l'escrutini on conste el resultat amb constància del nombre de vots obtinguts per cada candidat.
  
5. El president de la mesa d'edat remetrà l'acta de la votació al conseller d'Agricultura, Pesca i Alimentació perquè procedisca al nomenament del president del Consell Regulador.
  
6. En el cas que el president s'haja triat d'entre els vocals, serà substituït pel vocal que li corresponga, i no perdrà en cap cas el seu vot de qualitat.
  
DISPOSICIONS ADDICIONALS
  
Primera. Possibilitat de no-celebració de votacions
  
1. Quan es presenten candidatures úniques per a un o diversos censos, es podrà no celebrar la votació corresponent, sempre que ho acorde la JED.
  
2. També podrà no celebrar-se la votació de què es tracte quan així ho pacten i demanden les forces concurrents a la JED respectiva o perquè així ho acorde esta per unanimitat.
  
3. En ambdós casos de no-celebració de votacions s'atribuirà, a tots els efectes, un grau de participació del cent per cent. Així mateix, esta circumstància no obsta per a dur a terme tot el procés fins a la proclamació de vocals electes i elecció del president.
  
4. Comunicació pública de no-celebració de votacions.
  
Segona. President i secretari
  
Els càrrecs de president i secretari de qualsevol denominació podran recaure en persones que no formen part de candidatures, sempre que així ho acorden els vocals electes per majoria de dos terços, ho proposen a la JED i esta ho accepte. En tot cas, es respectarà el que preveu l'article 38.3.b)
  
Tercera. Personal de les administracions públiques
  
Els càrrecs de president i secretari no podran recaure en personal funcionari o de qualsevol altra índole, en actiu, pertanyent a qualsevol administració pública, ni tan sols en el cas previst en la disposició anterior.
  
Quarta. Vocals tècnics
  
El nomenament de vocals tècnics representants de la Conselleria d'Agricultura, Pesca i Alimentació roman i romandrà vigent mentre no es produïsca el seu cessament o es conferisca nou nomenament. No són vocals electes i el seu nomenament o cessament no segueix les mateixes regles que els vocals electes.
  
Quinta. Empats
  
Quan es produïsquen empats, l'assignació de vocals s'efectuarà per sorteig.
  
Sexta. Règim econòmic del procés electoral
  
1. Aniran a càrrec de la Conselleria d'Agricultura, Pesca i Alimentació, partida pressupostària 46.44.897466.512.68.2, els següents:
  
a) Confecció de sobres i paperetes electorals
  
b) Propaganda i publicitat directament o indirectament dirigida a promoure la participació
  
c) Correspondència, franqueig, missatgeria, transport de mercaderies, etc.
  
2. Aniran a càrrec dels CCRR:
  
a) Les indemnitzacions per raó de servici al personal de la JED i de les meses electorals (dietes, desplaçaments i altres despeses). Les quanties màximes seran les previstes en el Decret 24/1997 d'11.02.1997, del Govern Valencià (DOGV de 17.02.1997), i Ordre de 23.07.1998, de la Conselleria d'Economia, Hisenda i Administració Pública (DOGV de 15.09.1998).
  
D'estes indemnitzacions quedarà exclòs, a càrrec de la consignació de la present ordre, el personal funcionari o d'una altra índole, en actiu, de la Conselleria d'Agricultura, Pesca i Alimentació, que exercisca activitats directament o indirectament relacionades amb el procés electoral, quan es duguen a terme en horari de treball.
  
b) Remuneracions o gratificacions al personal no permanent que done els seus servicis a les candidatures.
  
c) Els xicotets i despeses i imprevistos.
  
Sèptima. Modificació del nombre de vocals
  
A petició dels respectius consells reguladors, queden modificats, en tant que nombre de vocals, els articles següents:
  
- Article 34 de l'Ordre d'11 de març de 1999, de la Conselleria d'Agricultura, Pesca i Alimentació, per la qual s'aprova el nou text del reglament de la Denominació d'Origen Utiel-Requena i el seu Consell Regulador
  
i
  
- Article 35 de l'Ordre de 15 de novembre de 1999, de la Conselleria d'Agricultura, Pesca i Alimentació, per la qual s'aprova el nou text del reglament de la Denominació d'Origen València i el seu Consell Regulador.
  
El nombre de vocals i la distribució per censos seran els especificats en l'annex I de la present ordre.
  
DISPOSICIONS FINALS
  
Primera
  
Es faculta el director de l'Institut Valencià de Qualitat Agroalimentària perquè puga dictar les disposicions necessàries per al desplegament i execució d'esta ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de juliol de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER
  
ANNEX I
  
COMPOSICIÓ DELS CONSELLS REGULADORS
  
Nombre de vocals
  
 CENS CENS CENS CENS
  
 A B C D
  
 ??????????????-
  
- Denominació d'Origen Alacant 3 (a) 1 1 3
  
- Denominació d'Origen Utiel-Requena 7 3 3 7
  
- Denominació d'Origen València 6 (c) 2 (b) 2 6 (f)
  
- Denominació d'Origen Protegida
  
Nespres Callosa d'En Sarrià 3 3 - -
  
- Denominació d'Origen Protegida
  
Raïm de Taula Embossat del Vinalopó 4 4 - -
  
- Denominació Específiques Begudes
  
Espirituoses Tradicionals d'Alacant 6 - - -
  
- Denominació d'Origen Protegida
  
Xufa de València 6 2 2 -
  
- Indicacions Geogràfiques Protegides
  
Xixona i Torró d'Alacant 4 4 - -
  
- Indicació Geogràfica Protegida
  
Cireres de la Muntanya d'Alacant 4 4 - -
  
- Denominació Agricultura Ecològica
  
de la Comunitat Valenciana 4 (e) 3 1 -
  
- Denominació d'Origen Protegida
  
Kaki de la Ribera del Xúquer 5 5 - -
  
- Indicació Geogràfica Protegida
  
Cítrics Valencians 6 6 - -
  
- Denominació d'Origen Protegida
  
Arròs de València 6 6 - -
  
- Denominació d'Origen Protegida
  
Carxofa de Benicarló 5 5 - -
  
(a) 1 Zona Moscatell
  
(b) 1 de Clariano i 1 de Moscatell o Alt Túria.
  
(c) 1 d'Alt Túria; 2 de Clariano; 2 de Valentino i 1 de Moscatell.
  
(d) Dels dos vocals en representació dels elaboradors i expenedors d'orxata, hi haurà un pels artesans i un pels industrials. Seran designats per la Conselleria d'Agricultura, Pesca i Alimentació, a proposta del Consell Regulador, basant-se en el Registre d'Elaboradors i Expenedors d'Orxata de Xufa de València, previst en els articles 13.1.c i 28.e del reglament d'este Consell (Ordre de 10 de gener de 1997, de la Conselleria d'Agricultura i Medi Ambient).
  
(e) Un d'estos serà productor ramader.
  
(f) 3 vocals de cellers cooperatives, o SATs, embotelladores, 2 vocals de cellers exportadors i 1 vocal de cellers embotelladors no compreses en cap dels tipus anteriors.
  
ANNEX II
  
Calendari electoral
  
D: data d'entrada en vigor de l'ordre.
  
D+5: presentació de candidats a vocals per a les JEDs, de representants d'organitzacions professionals, empresarials, cooperatives, etc., davant dels consells reguladors.
  
D+5+2 (D+7): nomenament dels vocals de les JEDs pels presidents dels consells reguladors.
  
D+7+3 (D+10): constitució provisional de les JEDs.
  
D+10+3 (D+13): presentació de possibles recursos davant dels presidents dels consells reguladors contra la designació de vocals de les JEDs.
  
D+13+3 (D+16): resolució dels recursos contra la designació de vocals de les JEDs.
  
D+16+2 (D+18): constitució definitiva de les JEDs.
  
D+18+4 (D+22): data límit d'elaboració dels censos per les JEDs.
  
D+22+3 (D+25): data límit per a diligenciar els censos pel president i pel secretari de les JEDs.
  
D+25+2 (D+27): final de termini per a remissió dels censos als punts d'exposició.
  
D+27+6 (D+33): final de termini d'exposició dels censos.
  
D+33+4 (D+37): últim dia per a presentar reclamacions als censos davant de les JEDs.
  
D+37+3 (D+40): final de termini per a resolució de les reclamacions als censos per les JEDs.
  
D+40+3 (D+43): final de termini per a exposició dels censos definitius per les JEDs, en la seua seu.
  
D+43+4 (D+47): últim dia per a interposar recurs contra els censos electorals davant dels Servicis Jurídics de la CAPA
  
D+47+2 (D+49): finalització del termini per a resoldre recursos contra els censos electorals, aprovació i exposició d'estos.
  
D+49+3 (D+52): finalització del termini per a presentació de candidatures.
  
D+52+2 (D+54): proclamació de candidatures per les JEDs.
  
D+54+2 (D+56): finalització del termini d'exposició de candidatures a la seu de cada JED i proposta d'interventors.
  
D+56+2 (D+58): finalització del termini d'interposició de recursos contra les candidatures exposades en les JEDs.
  
D+58+3 (D+61): límit de resolució dels recursos rebuts anteriors.
  
D+61+1 (D+62): termini límit de comunicació per les JEDs de la resolució dels recursos rebuts als representants de les candidatures..
  
D+62+1 (D+63): sorteig públic entre electors per a triar titulars i suplents de les meses electorals.
  
D+63+2 (D+65): comunicació als interessats de la condició de components de les meses.
  
D+65+3 (D+68): límit d'al·legacions d'excuses i resolució d'estes, sobre la no-acceptació com a components de mesa.
  
D+68+4 (D+72): constitució de meses electorals a les 9'00 hores, dia de la votació des de les 10'00 hores fins a les 20'00 hores ininterrompudament.
  
D+72+2 (D+74): límit de proclamació de vocals electes per les JEDs i la remissió als Servicis Territorials i Centrals de la CAPA.
  
D+74+3 (D+77): límit d'interposició de recursos davant dels Servicis Jurídics contra vocals electes. Si no hi ha recursos, este dia o el següent es remeten credencials per les JEDs als candidats electes, a través dels seus representants.
  
D+77+4 (D+81): límit de resolució de recursos anteriors i la comunicació a les JEDs i als recurrents. Expedició de les credencials per les JEDs.
  
D+72+13 (D+85): constitució de nous consells reguladors i elecció de presidents.
  
ANNEX III
  
CONSELL REGULADOR DE LA DENOMINACIÓ: ....... Full número:
  
ELECCIONS PER A RENOVACIÓ DEL CONSELL REGULADOR
  
Zona o subzona:
  
Municipi:
  
CENS (1) ....................
  
??????????????????????????-
  
Número
  
Cognoms i nom del titular o entitat
  
DNI, passaport, permís de conduir, CIF (empresa) número:
  
Domicili
  
Secció
  
Observacions d'ordre electoral
  
??????????????????????????-
  
DILIGENCIA: per a fer constar que el present Cens Provisional de titulars de (2) \_\_\_\_\_\_\_\_\_\_\_\_\_\_\_\_\_\_\_\_\_\_., compost per ..... fulls numerats, amb un total de ........ empadronats, va estar exposat al públic en els locals de ....................................... per a presentar reclamacions durant els dies ...... a .........., ambdós inclosos.
  
..............., ... de ............. de 2005
  
Observació: és convenient que esta última DILIGÈNCIA la confeccione el Consell Regulador en forma de estampa [tampó] per a poder col·locar-la al lloc adequat de l'últim full i en el nombre d'exemplars del cens que siga necessari. Els fulls intermedis entre la primera i l'última, que han de numerar-se, és suficient amb que porten com a encapçalament l'esmentada estampa.
  
(1) Lletra majúscula que procedisca.


Còpia Permalink ELI